KOMISSION LAUSUNTO Euroopan yhteisön perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin tekemistä tarkistuksista neuvoston yhteiseen kantaan, joka koskee ehdotusta: EUROOPAN PARLAMENTIN JA NEUVOSTON DIREKTIIVI PALVELUISTA SISÄMARKKINOILLA





[pic] | EUROOPAN YHTEISÖJEN KOMISSIO | Bryssel 16.11.2006 KOM(2006) 718 lopullinen 2004/0001 (COD) KOMISSION LAUSUNTO Euroopan yhteisön perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin tekemistä tarkistuksista neuvoston yhteiseen kantaan, joka koskee ehdotusta: EUROOPAN PARLAMENTIN JA NEUVOSTON DIREKTIIVI PALVELUISTA SISÄMARKKINOILLA KOMISSION EHDOTUSTA MUUTTAVA EY:n perustamissopimuksen 250 artiklan 2 kohdan nojalla 2004/0001 (COD) KOMISSION LAUSUNTO Euroopan yhteisön perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin tekemistä tarkistuksista neuvoston yhteiseen kantaan, joka koskee ehdotusta: EUROOPAN PARLAMENTIN JA NEUVOSTON DIREKTIIVI PALVELUISTA SISÄMARKKINOILLA (ETA:n kannalta merkityksellinen teksti) 1. JOHDANTO Euroopan yhteisön perustamissopimuksen 251 artiklan 2 kohdan kolmannen alakohdan c alakohdassa määrätään, että komissio antaa lausunnon Euroopan parlamentin toisessa käsittelyssä ehdottamista tarkistuksista. Jäljempänä on komission lausunto parlamentin ehdottamista kolmesta tarkistuksesta. 2. Tausta Ehdotus toimitettiin Euroopan parlamentille ja neuvostolle(asiakirja KOM(2004) 2 lopullinen – 2004/0001(COD)): | 6.2.2004 | Euroopan talous- ja sosiaalikomitean lausunto: | 9.2.2005 | Alueiden komitean lausunto: | 29.9.2004 | Euroopan parlamentin lausunto ensimmäisessä käsittelyssä: | 16.2.2006 | Muutettu ehdotus toimitettu: | 6.4.2006 | Yhteinen kanta vahvistettu määräenemmistöllä: | 24.7.2006 | Euroopan parlamentin lausunto toisessa käsittelyssä: | 15.11.2006 | 3. Komission ehdotuksen tavoite Komission ehdotuksen tavoite on - parantaa EU:n talouskasvun ja työllisyyden perustaa - toteuttaa todelliset palvelujen sisämarkkinat poistamalla palvelutoiminnan kehittymistä haittaavia oikeudellisia ja hallinnollisia esteitä - vahvistaa kuluttajien oikeuksia palveluiden käyttäjinä - asettaa oikeudellisesti sitovia velvoitteita jäsenvaltioiden hallinnollisen yhteistyön tehostamiseksi. 4. Komission lausunto euroopan parlamentin tekemistä tarkistuksista Euroopan parlamentti teki toisessa käsittelyssä neuvoston yhteiseen kantaan kolme tarkistusta. Tarkistuksilla muutetaan joitakin tekstin komiteamenettelyä koskevia seikkoja muttei vaikuteta yhteisen kannan ja komission muutetun ehdotuksen sisältöön eikä periaatteisiin. Toimielinten välillä käydyn yhteydenpidon pohjalta komissio voi hyväksyä kaikki nämä kolme tarkistusta . Kyse on seuraavista tarkistuksista: Tarkistus 40 – 23 artiklan 4 kohta: ammatilliset vastuuvakuutukset ja vakuudet Tällä tarkistuksella, jolla viitataan 40 artiklan 2 a kohtaan, otetaan sääntelymenettelyn sijaan käyttöön valvonnan käsittävä sääntelymenettely, kun kyseessä on mahdollisuus laatia yhteiset perusteet sen määrittelemiseksi, mitä ammatillisten vastuuvakuutusten ja vakuuksien suhteuttaminen riskien luonteeseen ja laajuuteen tarkoittaa. Tarkistus 41 – 36 artikla: täytäntöönpanotoimenpiteet Tällä tarkistuksella, jolla viitataan 40 artiklan 2 a kohtaan, otetaan sääntelymenettelyn sijaan käyttöön valvonnan käsittävä sääntelymenettely sellaisten määräaikojen määrittelemiseksi, joita jäsenvaltioiden on noudatettava joissakin hallinnollisen yhteistyön tapauksissa. Tarkistus 42 – 40 artiklan 2 a kohta: komiteamenettely Tällä tarkistuksella lisätään sääntelymenettelyn yhteyteen valvonnan käsittävä sääntelymenettely, ja koska siinä viitataan 23 artiklan 4 kohtaan ja 36 artiklaan, se muodostaa perustan valvonnan käsittävän sääntelymenettelyn käyttöönotolle kyseisten artiklojen osalta. 5. Päätelmä Komissio muuttaa EY:n perustamissopimuksen 250 artiklan 2 kohdan mukaisesti ehdotustaan edellä esitetyllä tavalla.